el en el el el el el el en el el el el el el ia en el el el el el el el el el el el el el el el el en el en el el el el el en el el de el de el de el de el de el en en el el el el el el el el el el el el el el el el el en el en el el en
Σας προσκαλούμε στην ανοιχτή εκδήλωση με θέμα τις σημασίες του ιστορικού ταξιδιού του Ματαρόα, μια ιστορία που εξακολουθεί να εμπνέει μέχρι σήμερα. Τον Δεκέμβριο του ’45, σχεδόν 200 νέοι επιβιβάζονται στο πλοίο Ματαρόα με τελικό προορισμό το Παρίσι. Η δραματική τους έξοδος από την Ελλάδα, άφησε εν τέλει ανεξίτηλο σημάδι στον πολιτισμό της μεταπολεμικής Ευρώπης.
– Γιώργος Οικονόμου (δοκιμιογράφος, διδάκτωρ Φιλοσοφίας)
📚 Στον χώρο θα διατίθεται το σχετικό βιβλίο «Ματαρόα 1945. Από τον μύθο στην ιστορία», εκδόσεις Ασίνη.
Μπορούμε να σκεφτούμε το Ματαρόα στο σήμερα;
Αρκετοί από τους Έλληνες που ταξίδεψαν εκείνον τον Δεκέμβρη του ’45 στο Παρίσι διέπρεψαν στη Γαλλία, στην Ελλάδα και σε όλο τον κόσμο, αλλάζοντας με τα έργα τους την πορεία της σκέψης, των γραμμάτων, των τεχνών και των επιστημών. Καστοριάδης, Αξελός, Ανδρικοπούλου, Κριαράς, Κρανάκη και τόσοι άλλοι… Με τα χρόνια, καλλιεργήθηκε η ιστορία εκείνη, μιας γενιάς που ταξίδεψε με ένα μυθικό και λίγο εξωτικό πλοίο σε έναν κόσμο δημιουργίας και αναγέννησης των ιδεών. Χρειάζεται όμως να δώσουμε στην αφήγηση αυτή μια κριτική και ιστορική διάσταση, που θα πλουτίσει τις μαρτυρίες, τα τεκμήρια και τις ερμηνευτικές προσεγγίσεις. Το ταξίδι του Ματαρόα έμελλε να γίνει ένα αρνητικό σύμβολο της σύγχρονης Ελλάδας. Τότε, το 1945, σήμαινε τη φυγή από μια εδραιωμένη κατάσταση ανασφάλειας και ανελευθερίας. Οι 200 περίπου νέοι που στοιβάχθηκαν στο Ματαρόα έφευγαν από τη μιζέρια και τη μισαλλοδοξία για να βρουν ένα καλύτερο περιβάλλον να αναπτύξουν τα όνειρά τους και τον εαυτό τους. Οι φυγάδες του ’45 κατάφεραν να δημιουργήσουν αξιόλογο έργο και αρκετοί να επιζήσουν –αφού αν είχαν μείνει στη χώρα τους, οι περισσότεροι, ως αριστεροί, θα κατέληγαν λίγα χρόνια αργότερα είτε στην εξορία είτε στις φυλακές είτε στον θάνατο. Το Ματαρόα υπήρξε μία πραγματική κιβωτός του Νώε.
Το πλοίο αυτό όμως μας ταξιδεύει και στο σήμερα, μας αναγκάζει να δούμε και τη σημερινή πραγματικότητα, οπωσδήποτε πολύ διαφορετική από τη μεταπολεμική εμφυλιακή των ποικίλων καταστροφών. Η χώρα «απολαμβάνει» πια συνθήκες «ομαλού» κοινοβουλευτικού βίου από το 1974. Όμως, υπό μια συνεχιζόμενη κρίση –χρεοκοπία, ανεργία, πανδημία, ανάθεση– και τηρουμένων των αναλογιών, το περιβάλλον παραμένει τοξικό. Παραμένει ακόμη το πνευματικό και πολιτικό κενό, η έλλειψη παιδείας/κουλτούρας, η απουσία σπουδαίας φιλοσοφίας και πολιτικής σκέψης. Κυριαρχεί από τη μια ο εθνολαϊκισμός, οι θρησκευτικές και ακροδεξιές αντιλήψεις και από την άλλη οι αριστερές ψευδαισθήσεις κάθε είδους.
Η ανάγκη για ένα νέο ταξίδι είναι εμφανής. Ταξίδι ατομικό και συλλογικό, ταξίδι όχι φυγής αυτή τη φορά, αλλά επέμβασης στο εδώ και τώρα. Το σκάφος ή η σχεδία όμως πρέπει να κατασκευασθεί από τους ίδιους τους ενδιαφερόμενους. Ίσως και ο ίδιος ο ταρσανάς…
Πέμπτη 23/09, στις 20.00 στην ταράτσα του αυτοδιαχειριζόμενου χώρου Τρισέ (Κολοκοτρώνη 31, Σύνταγμα)
Διοργάνωση: Αυτενέργεια – πολιτική συλλογικότητα
ΑΝΟΙΧΤΗ ΣΥΝΕΛΕΥΣΗ της «Αυτενέργειας» 08/09/21
Ο Ζακ/η Zackie Oh ζει! – 3 χρόνια μνήμη
Διαβάστε στην ίδια κατηγορία
Ανοιχτή διαδικτυακή συνέλευση της Αυτενέργειας 03/04
«Αυτόνομες κοινότητες στο αστικό πεδίο»: Δημόσια εκδήλωση-συζήτηση 14/12
Δυο λόγια για τον αυτοδιαχειριζόμενο χώρο του Τρισέ (Trise)
Από το Ιράν έως τη Ρωσία, ενάντια στον αυταρχισμό και την ολιγαρχία!
Θερινή προβολή: THE PARADE (Σερβία, 2011) & συζήτηση | 08/09
Λευτεριά στον απεργό πείνας Γ. Μιχαηλίδη – Να σπάσουμε την πολιτική διαφθορά & τη δικαστική βαρβαρότητα!
FREEDOM TO PEOPLE, DEATH TO EMPIRES! (ηχητικά εκδηλώσεων + φωτογραφίες)
Εκδηλώσεις 17/05: Πόλεμος, Ενέργεια & BAR ενίσχυσης – FREEDOM TO PEOPLE, DEATH TO EMPIRES!
Κανάλι youtube: aftenergeia collective
→ Οι συνελεύσεις της «Αυτενέργειας» πραγματοποιούνται τις Τετάρτες στις 20.00, ανά 2 εβδομάδες, στο TRISE (Διεθνές Ινστιτούτο Κοινωνικής Οικολογίας), Κολοκοτρώνη 31, Σύνταγμα.
Το κανάλι μας στο youtube
Συντονισμός για τον ερχομό των Ζαπατίστας
Χρονολόγιο Επιλέξτε μήνα Σεπτέμβριος 2022  (2) Ιούλιος 2022  (2) Ιούνιος 2022  (1) Μάιος 2022  (1) Απρίλιος 2022  (3) Μάρτιος 2022  (3) Φεβρουάριος 2022  (3) Ιανουάριος 2022  (2) Δεκέμβριος 2021  (2) Νοέμβριος 2021  (4) Οκτώβριος 2021  (2) Σεπτέμβριος 2021  (3) Μάιος 2021  (3) Απρίλιος 2021  (4) Μάρτιος 2021  (2) Ιανουάριος 2021  (2) Νοέμβριος 2020  (3) Σεπτέμβριος 2020  (1) Ιούλιος 2020  (1) Ιούνιος 2020  (3) Μάιος 2020  (1) Απρίλιος 2020  (5) Μάρτιος 2020  (1) Ιανουάριος 2020  (3) Δεκέμβριος 2019  (3) Νοέμβριος 2019  (2) Οκτώβριος 2019  (1) Σεπτέμβριος 2019  (2)